open-index/open-wikipedia-markdown huggingface dataset:
Simca Esplanada

Το **Simca Esplanada** ήταν ένα μεγάλο αυτοκίνητο που κατασκευάστηκε από τη Simca do Brasil, τη βραζιλιάνικη θυγατρική της Simca, στη Βραζιλία από το 1966 έως το 1969. Κατασκευάστηκε στο εργοστάσιο στο São Bernardo do Campo της Simca do Brasil. Το αυτοκίνητο παρουσιάστηκε για πρώτη φορά στη Διεθνές Έκθεση Αυτοκινήτου του Σάο Πάολο το 1966, αντικατέστησε τις βραζιλιάνικες εκδόσεις του αρχικού Simca Vedette και τα σχετικά μοντέλα. Η βασική πλατφόρμα του Esplanada μπορεί να εντοπιστεί από το γαλλικής κατασκευής Simca Vedette έως το Ford Vedette. Ο κινητήρας Emi-Sul προήλθε από την V8 επίπεδης κεφαλής Ford Motor Company του 1932, χάρη στη χρήση των ημισφαιρικών κυλινδροκεφαλών "Ardun" του Zora Arkus-Duntov. Αυτό το αυτοκίνητο ήταν η τελευταία έκδοση αυτού του σχεδίου που κατασκευάστηκε για ένα αυτοκίνητο παραγωγής.

Αν και ο κινητήρας και το κεντρικό τμήμα του Vedette διατηρήθηκαν, το Esplanada είχε ριζικά ανασχεδιασμένα εμπρός και πίσω άκρα. Το εσωτερικό διέθετε ανακλινόμενα δερμάτινα καθίσματα και λεπτές ξύλινες διακοσμήσεις Jacarandá στο ταμπλό και τις πόρτες. Ο 140 ιππών κινητήρας τώρα τροφοδοτούνταν από ηλεκτρική αντλία καυσίμου και διέθετε εναλλάκτη 34 Αμπέρ. Η επένδυση 6M διέθετε ένα "overdrive" που λειτουργούσε και στις τρεις ταχύτητες του στάνταρ κιβωτίου ταχυτήτων και κυκλοφόρησε στην αγορά ως εξατάχυτο. 
αριστερά|μικρογραφία| Esplanada του 1966
Από τον Αύγουστο του 1967 και μετά, το Simca Esplanadas έφερε ένα μικρό σήμα στο πίσω άκρο με την γραφή "*fabricado pela Chrysler*" ("κατασκευασμένο από την Chrysler") μετά την εξαγορά των Simca και Simca do Brasil από την αμερικανική αυτοκινητοβιομηχανία τον Απρίλιο. Μετά την αποστολή ενός αντιγράφου της Esplanada στο Ντιτρόιτ για επανεξέταση και δοκιμή, οι αλλαγές που υπαγορεύτηκαν από τα κεντρικά γραφεία της Chrysler οδήγησαν σε βελτιώσεις για 53 μηχανικές λεπτομέρειες που εισήχθησαν τον Απρίλιο του 1968. Η εμφάνιση του αυτοκινήτου ενημερώθηκε επίσης με τετραπλούς προβολείς, νέα μάσκα, νέα πίσω φώτα και νέες λεπτομέρειες εσωτερικού. Η έκδοση 2,5 λίτρων του κινητήρα Emi-Sul διακόπηκε προς όφελος μιας έκδοσης 2,4 λίτρων λόγω μιας σειράς αστοχιών στον στροφαλοφόρο άξονα, αυτός ο κινητήρας είχε μόνο 130 ίππους. Οι σημαντικές μηχανικές βελτιώσεις επέτρεψαν στην Chrysler να προσφέρει εμπιστοσύνη 2 ετών ή 36,000 χιλιομέτρων εγγύηση.

Μια έκδοση χαμηλότερων προδιαγραφών της Esplanada που ονομάστηκε **Simca Regente** παρουσιάστηκε το 1966.

Το 1968 μια σπορ έκδοση της Esplanada που ονομάστηκε **Simca GTX** παρουσιάστηκε στο Salão do Automóvel στο Σάο Πάολο. Προσέφερε τυπικό κιβώτιο τεσσάρων ταχυτήτων, μπάκετ καθίσματα και μεγαλύτερους τροχούς.

Η παραγωγή του Esplanada, του Regente και του GTX σταμάτησε το 1969 όταν η Chrysler παρουσίασε το μεγαλύτερο Dodge Dart στην αγορά της Βραζιλίας.

## Παραπομπές


## Εξωτερικοί σύνδεσμοι
* 
* Simca Club Brazil

Esplanada
Esplanada
Κατηγορία:Αυτοκίνητα πολυτελείας
Rivian R1T

Το **Rivian R1T** είναι ένα αμιγώς ηλεκτρικό πολυτελές pick-up φορτηγό αυτοκίνητο, που κατασκευάζεται από την αμερικανική αυτοκινητοβιομηχανία Rivian (Ρίβιαν). Η παραγωγή του και οι παραδόσεις του R1T ξεκίνησαν τον Σεπτέμβριο του 2021. Η αυτονομία για το R1T (τις σεζόν του 2022 και του 2023) κυμαίνεται από , ανάλογα με το σύστημα μετάδοσης κίνησης, τη χωρητικότητα της μπαταρίας και το μέγεθος των τροχών.

## Προδιαγραφές
μικρογραφία|Η πίσω όψη ενός Rivian R1T Launch Edition.

## Βραβεία
Το Rivian R1T βραβεύτηκε με τον τίτλο Φορτηγό της Χρονιάς (Truck of the Year) για το 2022 από το αμερικανικό περιοδικό *Motor Trend*. 

## Δείτε επίσης
* Rivian R1S, ένα μεγάλο πολυτελές ηλεκτρικό SUV που μοιράζεται τα περισσότερα εξαρτήματά του με το R1T.

## Σημειώσεις

## Παραπομπές


## Εξωτερικοί σύνδεσμοι

* 

Κατηγορία:Ηλεκτρικά αυτοκίνητα
Κατηγορία:Αμερικανικά αυτοκίνητα
Κατηγορία:Μοντέλα Rivian
Κατηγορία:Αυτοκίνητα πολυτελείας
Κατηγορία:Αυτοκίνητα με κινητήρα πίσω
Κατηγορία:Αμιγώς ηλεκτροκίνητα οχήματα
Path of Exile

Το ***Path of Exile*** είναι ένα δωρεάν βιντεοπαιχνίδι δράσης ρόλων που αναπτύχθηκε και δημοσιεύτηκε από την εταιρία Grinding Gear Games. Μετά από μια δοκιμαστική περίοδο (beta phase), το παιχνίδι κυκλοφόρησε για τα Microsoft Windows τον Οκτώβριο του 2013. Μια έκδοση για το Xbox One κυκλοφόρησε τον Αύγουστο του 2017 και μια έκδοση για το PlayStation 4 κυκλοφόρησε τον Μάρτιο του 2019.

Το *Path of Exile* διαδραματίζεται σε έναν σκοτεινό κόσμο φαντασίας (dark fantasy), όπου η κυβέρνηση του φανταστικού νησιωτικού κράτους «Oriath» εξορίζει ανθρώπους στην ήπειρο «Wraeclast», μια ερειπωμένη γη που φιλοξενεί ποικίλους αρχαίους θεούς. Αναλαμβάνοντας τον έλεγχο ενός εκ των εξορίστων, οι παίκτες μπορούν να επιλέξουν μία από τις επτά κατηγορίες χαρακτήρων –«Marauder», «Duelist», «Ranger», «Shadow», «Witch», «Templar» και «Scion». Στη συνέχεια, οι παίκτες αναλαμβάνουν να πολεμήσουν στον δρόμο για την επιστροφή τους στο «Oriath», νικώντας στην μάχη εναντίον αρχαίων θεών και άλλων τεράτων κατά τη διάρκεια του ταξιδιού τους.

Το Path of Exile 2, ένα σίκουελ του παιχνιδιού, βρίσκεται σε φάση ανάπτυξης. Ανακοινώθηκε αρχικά το 2019, ως μια εκτενής αναβάθμιση για το αρχικό παιχνίδι. Το 2023, το στούντιο ανακοίνωσε ότι θα γίνει ένα ξεχωριστό παιχνίδι.

## Παραπομπές


## Εξωτερικοί σύνδεσμοι
* 

Κατηγορία:Νικητές BAFTA (βιντεοπαιχνίδια)
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια ανεπτυγμένα στη Νέα Ζηλανδία
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια σκοτεινής φαντασίας
Κατηγορία:Βιντεοπαιχνίδια δράσης ρόλων
Κατηγορία:Βιντεοπαιχνίδια του 2013
NGC 3794

Ο **NGC 3794** (καταγράφεται στον Νέο Γενικό Κατάλογο και ως **NGC 3804**) είναι γαλαξίας στον αστερισμό Μεγάλη Άρκτο. Απέχει περίπου 68,5 εκατομμύρια έτη φωτός από τη Γη και τον ανακάλυψε ο αστρονόμος Ουίλιαμ Χέρσελ (William Herschel) στις 14 Απριλίου 1789.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Μεγάλη Άρκτος
Κατηγορία:Σπειροειδείς γαλαξίες
3794
36238
06640
+09-19-153
Αμφίλυτος

Ο **Αμφίλυτος** ο Ακαρνάν (αρχ.ελλ. *Ἀμφίλυτος* ) ήταν περίφημος αρχαίος Έλληνας μάντης του 6ου αιώνα π.Χ.. Καταγόταν από την Ακαρνανία, όπου και γεννήθηκε, αλλά είχε εγκατασταθεί στην Αττική.

Υπήρξε μάλλον ο προσωπικός μάντης του Πεισιστράτου και ο Ηρόδοτος αναφέρει έναν χρησμό του προς τον τύραννο κατά την πολιορκία της Παλλήνης. Ο Πλάτων στον διάλογό του ''Θεαίτητος'' αποκαλεί τον Αμφίλυτο «ημεδαπό», ένας χαρακτηρισμός που πιθανώς σημαίνει ότι ο Ακαρνάνας μάντης πιθανώς να είχε αποκτήσει δικαιώματα Αθηναίου πολίτη.

* Με το όνομα Αμφίλυτος αναφέρεται και ένας Βακχιάδης ευγενής από την αρχαία Κόρινθο (**Αμφίλυτος ο Κορίνθιος**), ο οποίος κατά τον Παυσανία ήταν ο πατέρας του επικού ποιητή Ευμήλου.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 238

Κατηγορία:Μάντεις
Κατηγορία:Αρχαίοι Ακαρνάνες
Κατηγορία:Αρχαίοι Κορίνθιοι
Βίστωνας

Το όνομα **Βίστωνας** μπορεί να αναφέρεται σε κάποιο από τα παρακάτω:

* Βίστωνας (μυθολογία), μυθικός βασιλιάς στη Θράκη
* Βίστωνας Κέρκυρας, χωριό στην Κέρκυρα
* Βίστωνες, αρχαίος λαός της Μακεδονίας
Βίστωνας (μυθολογία)

Στην ελληνική μυθολογία ο **Βίστωνας** ή και **Βίστονας** (αρχ. ελλ. ***Βίστων*** ή *Βιστών*) ήταν γιος του θεού του πολέμου Άρεως και της Καλλιρρόης, της κόρης του ποτάμιου θεού Νέστου. Σύμφωνα με άλλη παράδοση, ο Βίστωνας ήταν γιος του Παίονα και εγγονός του Άρεως, ενώ σε κάποιες πηγές αναφέρεται ως μητέρα του, αντί της Καλλιρρόης, μια από τις Μούσες: είτε η Τερψιχόρη, είτε η Καλλιόπη.

Ο Βίστωνας ήταν ο μυθικός γενάρχης του ομώνυμου λαού των Βιστώνων. Αδελφοί του ήταν ο Οδόμας και ο Ηδωνός, επίσης ονοματοδότες δύο άλλων θρακικών φύλων, των Οδομάντων και των Ηδωνών αντιστοίχως.

Ο Βίστωνας έκτισε την πόλη Βιστωνία στην όχθη της ομώνυμης (και σήμερα) Λίμνης Βιστωνίδας στη Θράκη. Επίσης εισήγαγε τη θρακική συνήθεια της δερματοστιξίας (τατουάζ), τόσο στους άνδρες όσο και στις γυναίκες, με σχέδια στο σχήμα ματιού ως μαγικό αποτροπαϊκό. Ο λόγος ήταν ότι ο Βίστωνας είχε πάρει έναν χρησμό, ο οποίος εγγυόταν τη νίκη ενάντια στους Ηδωνούς, τον άμεσο γειτονικό λαό των Βιστώνων, αν οι Βίστωνες ήταν διακοσμημένοι με τον τρόπο αυτόν. Ο Βίστωνας θέσπισε τη λατρεία του πατέρα του, του θεού Άρη, στον λαό του, με τη μορφή ενός σπαθιού που στεκόταν όρθιο.

## Δείτε επίσης
* Βίστωνες

## Παραπομπές


## Πηγές
* Στεφάνου του Βυζαντίου: *Stephani Byzantii Ethnicorum quae supersunt*, επιμ. August Meineike, έκδοση του 1849, λήμμα «Βιστονία» (B171.8)

Κατηγορία:Βασιλείς της ελληνικής μυθολογίας
Κατηγορία:Παιδιά του Άρη
Κατηγορία:Μυθολογία της αρχαίας Θράκης
Αμφιλόχιος Γιάκοβλεφ

Ο ιερομόναχος **Αμφιλόχιος**, κατά κόσμο **Αντρέι Γιάκοβλεφ** (ρωσ. Амфило́хий / Андрей Яковлев, 9 Οκτωβρίου 1749 ή 1748 – 26 Μαΐου 1824) ήταν Ρώσος Ορθόδοξος ιερέας, μοναχός και αγιογράφος.

Γεννήθηκε στο Ροστόφ και ήταν γιος και εγγονός ιερέων, μάλιστα ο παππούς του είχε χειροτονηθεί πρεσβύτερος από τον Άγιο Δημήτριο του Ροστόφ. Από μικρό παιδί ο Αντρέι διακρινόταν για την αγάπη του προς τη θρησκεία, καθώς από επτά ετών παρακολουθούσε τις ιερές ακολουθίες και διάβαζε στο ψαλτήριο τα αναγνώσματα. Από νωρίς επίσης επιδόθηκε στην αγιογραφία, όπου και έγκειται η αξιόλογη συνεισφορά του. Χειροτονήθηκε διάκονος το 1766 και λίγο αργότερα ανέλαβε μαζί με άλλους καλλιτέχνες την ανανέωση των αγιογραφιών τριών ναών της Μόσχας: της Κοιμήσεως της Θεοτόκου, των Αρχαγγέλων και του Ευαγγελισμού. Χειροτονήθηκε πρεσβύτερος και ήταν έγγαμος ιερέας, αλλά έμεινε χήρος σε ηλικία μόλις 28 ετών και τότε, το 1777, εντάχθηκε στην αδελφότητα της Μονής του Αγίου Ιακώβου του Σωτήρος (Σπασο-Γιακοβλέφσκι, στα περίχωρα του Ροστόφ), ως δόκιμος μοναχός. Δύο χρόνια αργότερα έγινε κανονικός ιερομόναχος με το ιερατικό όνομα Αμφιλόχιος. Το 1780 ανανέωσε τις τοιχογραφίες του 17ου αιώνα στον Ναό της Συλλήψεως στη μονή. Ήταν ιεροψάλτης και εξομολόγος της Μονής, καθώς υπήρξε βαθύς γνώστης της Αγίας Γραφής. Λέγεται ότι οι πνευματικές συμβουλές του ζήτησε και ο ίδιος ο Τσάρος Αλέξανδρος Α΄ της Ρωσίας και η μητέρα του Μαρία Θεοδώροβνα. Την προσοχή του Τσάρου είχε ιδίως προσελκύσει η φήμη που είχε αποκτήσει ο Αμφιλόχιος εξαιτίας του γεγονότος ότι επί σαράντα χρόνια στεκόταν καθημερινά για αρκετές ώρες μπροστά στο ιερό με τα λείψανα του Αγίου Δημητρίου του Ροστόφ, όπου και λειτουργούσε, για το οποίο του δόθηκε το παρατσούκλι «ταφικός πρεσβύτερος». Κοιμόταν όχι περισσότερες από πέντε ώρες την ημέρα και περνούσε τον υπόλοιπο χρόνο σε συνεχή προσευχή. Επισκεπτόμενος ο Τσάρος τον Αμφιλόχιο στο κελλί του, του δώρισε έναν αρχιερατικό σταυρό διακοσμημένο με διαμάντια. Ο Αμφιλόχιος ήταν επίσης ο πνευματικός πατέρας της κόμισσας Άννας Ορλόβα-Τσεσμένσκαγια, η οποία έγινε γενναιόδωρη ευεργέτιδα της Μονής Σπασο-Γιακοβλέφσκι. Στο τέλος της ζωής του, τα πόδια του γέροντα παρέλυσαν από τις ατελείωτες ώρες ορθοστασίας, οπότε τον μετέφεραν στα λείψανα του Αγίου Δημητρίου σε ειδική καρέκλα πάνω σε τροχούς.

Ο Αμφιλόχιος απεβίωσε στο Ροστόφ σε ηλικία 74 ετών. Στην κηδεία του παρέστησαν 150 ιερείς. Ο τάφος του Αμφιλοχίου, σε μορφή κόκκινης μαρμάρινης σαρκοφάγου, τοποθετήθηκε στον εξώστη του νέου Καθεδρικού Ναού της Συλλήψεως, ο οποίος ανεγέρθηκε μετά τον θάνατό του, το 1836, και αποτελεί ένα από τα γνωστότερα τοπικά αξιοθέατα. Στη συλλογή του Μουσείου του Ροστόφ έχουν διατηρηθεί προσωπογραφίες του Αμφιλόχιου.

## Παραπομπές


## Πηγές
* Το αντίστοιχο λήμμα «Αμφιλόχιος» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 238
* Вахрина В.И.: το λήμμα «Амфилохий» στην Православная энциклопедия, Μόσχα 2001, τόμος 2, σσ. 200-201
* Вахрина В.И.: *Спасо-Иаковлевский Димитриев монастырь*, εκδ. Отчий дом, Μόσχα 2002, σσ. 77-78

Κατηγορία:Ρώσοι ιερείς
Κατηγορία:Ρώσοι αγιογράφοι
Κατηγορία:Ρώσοι μοναχοί
Κατάλογος ταινιών της Walt Disney Animation Studios

δεξιά|265x265εσ
Η **[[Walt Disney Animation Studios]]** είναι αμερικανική κινηματογραφική εταιρεία που ειδικεύεται στις ταινίες κινουμένων σχεδίων, σε μικρού μήκους ταινίες κινουμένων σχεδίων, αλλά και στην τηλεόραση. Τα κεντρικά γραφεία βρίσκονται στο Μπέρμπανκ της Καλιφόρνια, και είναι τμήμα της The Walt Disney Company. Η εταιρεία ιδρύθηκε στις 16 Οκτωβρίου 1923. 

Μέχρι τώρα η εταιρεία έχει παράξει 64 μεγάλου μήκους κινηματογραφικές ταινίες, αρχής γενομένης με το ''Η Χιονάτη και οι Επτά Νάνοι'', το 1937, έως το και το *[[Ζωούπολη 2]]*, το 2025.

## Ταινίες

## Παραπομπές


## Εξωτερικοί σύνδεσμοι

* 

Κατηγορία:Ταινίες των Walt Disney Animation Studios
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Αμερικανικές ταινίες ανά εταιρεία παραγωγής
Κατηγορία:Walt Disney Animation Studios
Βίστων

:* *Αυτό το λήμμα αναφέρεται στο έντομο. Για το μυθικό πρόσωπο δείτε [[Βίστωνας (μυθολογία)]].*

Ο **βίστων** ή **αμφίδασυς** (λατινική και επιστημονική ονομασία *Biston*) είναι γένος λεπιδόπτερων εντόμων, που ανήκει στη μεγάλη oικογένεια γεωμετρίδες. Περιγράφηκε για πρώτη φορά και ορίσθηκε από τον Άγγλο ζωολόγο Γουίλιαμ Έλφορντ Λητς το 1815. Γνωστά είναι τα νυκτόβια είδη *[[Biston betularia]]* και *[[Biston strataria]]*.

## Περιγραφή
Οι βίστωνες είναι έντομα με μακρές πτέρυγες και σχετικώς παχύ σώμα. Τα αισθητήρια εμπρόσθια άκρα είναι μικρά σε μήκος και τριχωτά. Ο θώρακας είναι στητός και καλυμμένος με παχύ χνούδι. Τα πόδια είναι επίσης τριχωτά. Οι εμπρόσθιες πτέρυγες έχουν στρογγυλευμένη κορυφή και κεκλιμένο εξωτερικό περιθώριο. Σε ορισμένα είδη τα θηλυκά ώριμα έντομα δεν έχουν πτέρυγες.

## Γεωγραφική κατανομή
Πολλά είδη βιστώνων είναι συνηθισμένα στην Ευρώπη, όπου ζουν επάνω σε λεύκες και βελανιδιές. Το γένος συναντάται επίσης στην Ασία, την υποσαχάρια Αφρική και τη Βόρεια Αμερική.

## Είδη
[thumb|right|225px|Κεραίες βιστώνων. 1: Αρσενικού του είδους ''[Biston melacron*. 2: Αρσενικού του είδους *Biston thibetaria*. 3: Θηλυκού του είδους *Biston betularia*. Η γραμμή κάτω από το «2» δίνει την κλίμακα: αντιστοιχεί σε 1 [[Χιλιοστόμετρο|mm]].]]
Σήμερα αναγνωρίζονται γενικώς στο γένος *Biston* 54 είδη και 40 υποείδη. Μερικά είδη είναι τα εξής:

* *Biston achyra*, Wehrli, 1936
* *Biston bengaliaria* (Guenée, 1857) – βίστων ο βεγγαλικός
* *Biston betularia* (Linnaeus, 1758)
* *Biston brevipennata*, Inoue, 1982 – βίστων ο βραχύπτερος
* *Biston bura* (Warren, 1894)
* *Biston contectaria* (Walker, 1863) – βίστων ο κρυφός
* *Biston exalbescens*, Inoue, 2000
* *Biston falcata* (Warren, 1893)
* *Biston giganteus*, Inoue
* *Biston hypoleucus*, Kuznetsov, 1901 – βίστων ο υπόλευκος
* *Biston inouei*, Holloway, 1993
* *Biston insularis* (Warren, 1894) – βίστων ο νησιωτικός
* *Biston marginata*, Shiraki, 1913
* *Biston mediolata*, Jiang, Nan, Dayong Xue & Hongxiang Han, 2011
* *Biston melacron*, Wehrli, 1941 – βίστων ο μελάκρων
* *Biston multidentata* (Guedet, 1941) – βίστων ο πολυοδοντοφόρος
* *Biston panterinaria* (Bremer & Grey, 1853)
* *Biston pelidna*, Prout - βίστων ο πελιδνός
* *Biston perclara* (Warren, 1899)
* *Biston pustulata* (Warren, 1896)
* *Biston quercii* (Oberthür, 1910) – βίστων ο δρυόβιος
* *Biston regalis*, (Moore, 1888)
* *Biston robustum*, Butler, 1879
* *Biston strataria* (Hufnagel, 1767)
* *Biston subregalis*, Inoue
* *Biston suppressaria* (Guenée, 1857)
* *Biston thibetaria* (Oberthür, 1886) – βίστων ο θιβετανός
* *Biston thoracicarius* (Oberthür, 1884)
* *Biston tianschanicus*, Wehrli, 1940


==Παραπομπές==
<references/>

==Πηγές==
* Το αντίστοιχο λήμμα στη *Νέα Ελληνική Εγκυκλοπαίδεια'' «Χάρη Πάτση», τόμος 8, σελ. 585
* 
* Watson, L., και Dallwitz, M.J.: «British insects: the genera of Lepidoptera-Geometridae», εκδοχή της 29ης Δεκεμβρίου 2011, πλήρης περιγραφή
* «Nomina Insecta Nearctica»
* «Fauna Europaea»

Βιστων
Αμφιστεγίνα

Η **αμφιστεγίνα** (λατινική και επιστημονική ονομασία *Amphistegina*) είναι βιολογικό γένος θαλάσσιων μονοκύτταρων ευκαρυωτικών οργανισμών (βασίλειο: Χρώμιστα), που ανήκουν στο φύλο τρηματοφόρα. Το στρωματογραφικό εύρος των απολιθωμάτων αμφιστεγίνας εκτείνεται από την Ηώκαινο μέχρι την Ολόκαινο εποχή, με γεωγραφική κατανομή σε όλη την υδρόγειο. Το κέλυφος έχει ασύμμετρο αμφίκυρτο τροχοσπειροειδές σχήμα. Οι θάλαμοι στους οποίους χωρίζεται το εσωτερικό του είναι πολλοί, ευρείς αλλά μικρού ύψους, έντονα καμπυλωμένοι προς τα πίσω στην περιφέρεια, ώστε να σχηματίζουν προεκτάσεις θαλάμων. Η κοιλιακή («ομφαλοφόρος») πλευρά φέρει ακτινικές γραμμές, παρόμοιες με εκείνες του γένους *Asterigerina*. Το τοίχωμα του κελύφους έχει ασβεστολιθική σύσταση και η επιφάνειά του φέρει μικροσκοπικές οπές, αλλά ως γενικό σύνολο είναι λείο. Η περιφέρεια σχηματίζει γωνιώδη γραμμή, σαν τρόπιδα. Το άνοιγμα είναι κατά βάση μια σχισμή στο άκρο της κοιλιακής πλευράς, πλαισιωμένη από χείλος.

Οι Loeblich & Tappan συμπεριέλαβαν το 1964 το γένος *Amphistegina* σε ομώνυμη οικογένεια, τις αμφιστεγινίδες (*Amphisteginidae*), μαζί με τα συγγενικά γένη *Boreloides*, *Eoconuloides* και *Tremastegina*.

Η αμφιστεγίνα ζει μεν και στις εύκρατες θάλασσες, ωστόσο προτιμά τα θερμά και αβαθή νερά (συναντάται σε βάθη μικρότερα των 30 μέτρων), ζώντας κυρίως στον θαλάσσιο βυθό ανάμεσα στην ακτή και σε κάποιον κοραλλιογενή ύφαλο ή υφάλους. Το κέλυφός της είναι αρκετά σκληρό σε σύγκριση με πολλά άλλα πιο εύθραυστα κελύφη τρηματοφόρων, κάτι που της επιτρέπει να επιβιώνει σε πολύ ταραγμένα από κυματισμο νερά.

Απολιθώματα αμφιστεγίνας έχουν ανακαλυφθεί και στην Ελλάδα, συγκεκριμένα (μεταξύ άλλων περιοχών):

* Στους Οθωνούς μέσα σε ολιγοκαινικά-μειοκαινικά πετρώματα (μάργες ή ασβεστόλιθους) μαζί με λεπιδοκυκλίνες και άλλα πρωτόζωα.
* Στους Παξούς μέσα σε μειοκαινικούς ασβεστόλιθους μαζί με λεπιδοκυκλίνες.
* Στη Ζάκυνθο μέσα σε μειοκαινικά πετρώματα (μάργες).
* Στη Ρόδο και στα Κύθηρα μέσα σε ασβεστόλιθους της Λουτήτιας εποχής.
* Στον φλύσχη της Πίνδου.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 256

## Βιβλιογραφία
* 

Αμφιστεγιν
Αμφιπώγων

Ο **αμφιπώγων** (λατινική και επιστημονική ονομασία *Amphipogon*) είναι γένος πολυετών μονοκοτυλήδονων φυτών, που ανήκουν στην οικογένεια ποοειδή, γνωστή με την κοινή ονομασία «αγρωστώδη» (περιλαμβάνει και τα δημητριακά).. Σήμερα γίνονται αποδεκτά γενικότερα οκτώ είδη στο γένος, όλα ιθαγενή της Αυστραλίας, τα εξής:

* *Amphipogon amphipogonoides*
* *Amphipogon avenaceus*
* *Amphipogon caricinus*
* *Amphipogon debilis*
* *Amphipogon laguroides*
* *Amphipogon sericeus*
* *Amphipogon strictus*
* *Amphipogon turbinatus*

Παλαιότερα εντάσσονταν στο γένος και τα παρακάτω δύο είδη, που σήμερα ταξινομούνται στο γένος μελανοκεγχρίς:

* *Melanocenchris jacquemontii* (ως *Amphipogon humilis*)
* *Melanocenchris setaceus* (ως *Amphipogon setaceus*)

## Παραπομπές


## Εξωτερικοί σύνδεσμοι
* Το γένος στην Grassbase των Βασιλικών Βοτανικών Κήπων του Kew

Αμφιπωγων
Σεγί-λε-Μαράνζ

Το **Σεγί-λε-Μαράνζ** (γαλλικά: *Cheilly-lès-Maranges*) είναι γαλλική κοινότητα στο νομό της Σον-ε-Λουάρ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Σον-ε-Λουάρ
Aiko (τραγουδίστρια)

Η **Αλένα Σιρμάνοβα-Κοστεμπέλοβα** (Alena Shirmanova-Kostebelova, γεννημένη στις 26 Δεκεμβρίου 1999), γνωστή με το καλλιτεχνικό της όνομα **Aiko**, είναι μια Τσέχα τραγουδίστρια-τραγουδοποιός που εδρεύει στο Μπράιτον της Αγγλίας. Πρόκειται να εκπροσωπήσει την Τσεχία στον  με το τραγούδι "Pedestal".

## Πρώιμη ζωή
Η Αλένα Σιρμάνοβα-Κοστεμπέλοβα γεννήθηκε στη Μόσχα της Ρωσίας. Λίγο αργότερα, μετακόμισε με την οικογένειά της στο Κάρλοβυ Βάρυ της Τσεχίας, όπου μεγάλωσε.

## Καριέρα
Το 2015, η Σιρμάνοβα συμμετείχε στην 4η σεζόν του ριάλιτι σόου Česko Slovenská SuperStar. Στη συνέχεια μετακόμισε στο Ηνωμένο Βασίλειο για να ακολουθήσει μουσική καριέρα, αρχικά εγκαταστάθηκε στο Λονδίνο και αργότερα στο Μπράιτον. Με το καλλιτεχνικό όνομα Aiko, κυκλοφόρησε το ντεμπούτο της ομότιτλο άλμπουμ το 2018, ακολουθούμενο από το *Expiration Date* το 2020, όταν κυκλοφόρησε το πρώτο της σινγκλ "Hunt".

Ήταν η πρώτη Τσέχα καλλιτέχνης που εμφανίστηκε στις οθόνες της Times Square και η πρώτη Τσέχα που συμμετείχε στην καμπάνια Spotify Equal. Έπαιξε στα φεστιβάλ Rock for People, ESNS, Metronome Prague, The Great Escape, Grape, Nouvelle Prague, Sziget και Waves Vienna, καθώς και ακολουθώντας τους Alice Merton, Black Honey, Lauren Ruth Ward και Tamino σε μερικές από τις περιοδείες τους ως υποστηρικτικός καλλιτέχνης. Μερικά από τα τραγούδια της συμπεριλήφθηκαν στις τηλεοπτικές εκπομπές Teen Mom and Love Island.

Η Aiko κυκλοφόρησε το τρίτο της άλμπουμ, το *Fortune's Child* στις 13 Οκτωβρίου 2023. Στις 28 Νοεμβρίου 2023, ανακοινώθηκε ως μία από τις διαγωνιζόμενες στον εθνικό τελικό της Τσεχίας για τον , με το τραγούδι "Pedestal". Στις 13 Δεκεμβρίου, αποκαλύφθηκε ότι είχε κερδίσει την επιλογή.

## Discography

### Albums

### Singles
#### Ως κύρια καλλιτέχνης

#### Ως συνεμφανιζόμενη καλλιτέχνης

## Pedestal

Το "**Pedestal**" είναι ένα single της Τσέχας τραγουδίστριας Aiko, συγγεγραμμένο με τον Στίβεν Άνσελ το οποίο κυκλοφόρησε στις 22 Σεπτεμβρίου 2023. Το τραγούδι έχει προγραμματιστεί να εκπροσωπήσει την Τσεχία στο , αφού κέρδισε την εθνική επιλογή *ESCZ 2024*.

## Παραπομπές


## Εξωτερικοί σύνδεσμοι
* 
* 

Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2024
Κατηγορία:Τσέχοι τραγουδιστές
Ρεντ Άουερμπαχ

Ο **Άρνολντ Τζέικομπ «Ρεντ» Άουερμπαχ** (*Arnold Jacob "Red" Auerbach*, 20 Σεπτεμβρίου 1917 – 28 Οκτωβρίου 2006) ήταν Αμερικανός  προπονητής καλαθοσφαίρισης και διοικητικό στέλεχος. Υπηρέτησε ως πρώτος προπονητής στο NBA, κυρίως με τους Μπόστον Σέλτικς κατακτώντας εννέα πρωταθλήματα. Ως προπονητής, ο Άουερμπαχ σημείωσε ρεκόρ στο ΝΒΑ με συνολικά 938 νίκες, ρεκόρ που διατηρήθηκε για τρεις δεκαετίες.

Ο Άουερμπαχ έπαιξε σημαντικό ρόλο στην κατάργηση των φυλετικών διακρίσεων στο ΝΒΑ. Έγραψε ιστορία χρησιμοποιώντας τον πρώτο Αφροαμερικανό παίκτη του NBA, Τσακ Κούπερ το 1950, ενώ το 1964 παρουσίασε την πρώτη βασική πεντάδα με μαύρους στην ιστορία του πρωταθλήματος. Έγινε επίσης πολύ γνωστός για το κάπνισμα ενός πούρου όταν πίστευε ότι μια νίκη ήταν εξασφαλισμένη, μια συνήθεια που έγινε, για πολλούς, "το απόλυτο σύμβολο της νίκης". κατά τη διάρκεια της θητείας του στους Σέλτικς.

Μετά την αποχώρησή του από την προπονητική του το 1966, υπηρέτησε ως πρόεδρος και στέλεχος των Σέλτικς μέχρι το θάνατό του. Ως γενικός διευθυντής και πρόεδρος της ομάδας, κέρδισε επιπλέον επτά τίτλους ΝΒΑ και συνολικά 16 σε διάστημα 29 ετών, τα περισσότερα από οποιοδήποτε άτομο στην ιστορία του ΝΒΑ, καθιστώντας τον έναν από τα πιο επιτυχημένα διοικητικά στελέχη στην ιστορία του επαγγελματικού αθλητισμού της Βόρειας Αμερικής.
Το 1967, το βραβείο του Προπονητή της Χρονιάς στο NBA, το οποίο είχε κερδίσει το 1965, ονομάστηκε "Ρεντ Άουερμπαχ Τρόφι". Εισήχθη στο Naismith Hall of Fame το 1969. Το 1970 ονομάστηκε Πρόεδρος των Σέλτικς και κατείχε για πρώτη φορά τη θέση από το 1970 έως το 1997. Το 2001, αφού πέρασε τέσσερα χρόνια ως αντιπρόεδρος της ομάδας, επέστρεψε στο ρόλο του ως πρόεδρος διατηρώντας τη θέση αυτή μέχρι το θάνατό του το 2006. Το 1980, ψηφίστηκε ως ο καλύτερος προπονητής στην μέχρι τότε ιστορία του ΝΒΑ και αναδείχθηκε διοικητικό στέλεχος της χρονιάς το 1980. Επιπλέον, ψηφίστηκε ως ένας από τους 10 καλύτερους προπονητές στην ιστορία του ΝΒΑ το 1996 και ένας από τους 15 το 2021.

## Τίτλοι και διακρίσεις

**Ως προπονητής**

* 9 × Πρωταθλητής NBA  (1957, 1959–1966) 
* Προπονητής της χρονιάς NBA (1965)
* 11 × Προπονητής του NBA All-Star Game (1957–1967)
* Ομάδα επετείου NBA (25, 35 ετών)
* Κορυφαίος προπονητής στην ιστορία του ΝΒΑ (1980)
* Οι 10 καλύτεροι προπονητές στην ιστορία του NBA (1996)
* Οι 15 καλύτεροι προπονητές στην ιστορία του NBA (2021)
* Η φανέλα με το νούμερο 2 αποσύρθηκε από τους Μπόστον Σέλτικς 

**Ως στέλεχος**

* 7 × Πρωταθλητής NBA (1968, 1969, 1974, 1976, 1981, 1984, 1986) 
* Στέλεχος του ΝΒΑ της χρονιάς (1980) 

## Παραπομπές


## Εξωτερικοί σύνδεσμοι

*Arnold J. "Red" Auerbach 

 

Κατηγορία:Αμερικανοί προπονητές καλαθοσφαίρισης
Κατηγορία:Προπονητές καλαθοσφαίρισης Μπόστον Σέλτικς 
Κατηγορία:Εισαχθέντες στο Naismith Memorial Basketball Hall of Fame
Rivian R1S

Το **Rivian R1S**  είναι ένα αμιγώς ηλεκτρικό SUV αυτοκίνητο πολυτελείας, μεγάλου μεγέθους, που κατασκευάζεται από την αμερικανική αυτοκινητοβιομηχανία Rivian (Ρίβιαν). Οι παραδόσεις στους πελάτες ξεκίνησαν στα τέλη Αυγούστου του 2022. Το αυτοκίνητο χρειάστηκε σχεδόν 10 χρόνια για να αναπτυχθεί. Ανάλογα με τη διαμόρφωση, έχει δύο ή τέσσερις ηλεκτροκινητήρες.

## Προδιαγραφές
thumb|right|Η πίσω όψη ενός Rivian R1S Launch Edition.
thumb|right|Ο μπροστινός χώρος αποσκευών ενός Rivian R1S.
thumb|right|Το σαλόνι ενός Rivian R1S.

Το Rivian R1S έχει σχεδιαστεί για να χωράει επτά επιβάτες στο σαλόνι, επιταχύνει από 0 έως 60 mph (0 έως 97 km/h) σε μόλις 3 δευτερόλεπτα, και έχει ισχύ  Μοιράζεται το 91% των εξαρτημάτων του με το πολυτελές pick-up Rivian R1T. 

## Πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

## Δείτε επίσης
* Tesla Model Y
* Tesla Model X
* GMC Hummer EV
* Polestar 3
* Audi Q8 e-tron

## Παραπομπές

## Εξωτερικοί σύνδεσμοι

* 

Κατηγορία:Αυτοκίνητα SUV
Κατηγορία:Ηλεκτρικά αυτοκίνητα
Κατηγορία:Αμερικανικά αυτοκίνητα
Κατηγορία:Μοντέλα Rivian
Κατηγορία:Αυτοκίνητα πολυτελείας
Κατηγορία:Αυτοκίνητα με κινητήρα πίσω
Κατηγορία:Αμιγώς ηλεκτροκίνητα οχήματα
NGC 3504

Ο **[[Νέος Γενικός Κατάλογος|NGC]] 3504** είναι ραβδωτός σπειροειδής γαλαξίας στον αστερισμό του Μικρού Λέοντα. Ανήκει στην ομώνυμη ομάδα γαλαξιών, που με τη σειρά της ανήκει στις «Ομάδες γαλαξιών Λέοντα ΙΙ», μιας σειράς γαλαξιών και γαλαξιακών σμηνών που εκτείνονται πέρα από το δεξιό άκρο του Υπερσμήνους της Παρθένου.

Στον πυρήνα του υπάρχουν μεγάλες συγκεντρώσεις μοριακών αερίων. Σε σύγκριση με άλλους ραβδωτούς σπειροειδείς, ο NGC 3504 βρίσκεται στα πρώιμα στάδια της εξέλιξής του Ο υπολογισμός της μάζας του αποδείχθηκε δύσκολος, με τις σχετικές εκτιμήσεις να κυμαίνονται στο εύρος 2,5 x 109 έως 9 x 109 ηλιακές μάζες.

## Υπερκαινοφανής
Έχει παρατηρηθεί ένας υπερκαινοφανής, αγνώστου τύπου, στον γαλαξία αυτόν και ονομάστηκε **SN 1998cf**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Λέων Μικρός (αστερισμός)
3504
33371
06118
+05-26-039
Ο Γουίλι Γουόνκα και το Εργοστάσιο Σοκολάτας

***Ο Γουίλι Γουόνκα και το Εργοστάσιο Σοκολάτας*** (πρωτότυπος τίτλος: ***Willy Wonka & the Chocolate Factory***) είναι Αμερικανική μουσική ταινία φαντασίας του 1971 σε σκηνοθεσία από τον Μελ Στιούαρτ και σενάριο από τον Ρόαλντ Νταλ, βασισμένο στο βιβλίο που έγραψε το 1964 *[[Ο Τσάρλι και το Εργοστάσιο Σοκολάτας]]*. Πρωταγωνιστεί ο Τζιν Γουάιλντερ ως ο Γουίλι Γουόνκα. Η ταινία ακολουθεί ένα φτωχό παιδί που ονομάζεται Τσάρλι Μπάκετ (Πίτερ Όστραμ), ο οποίος, αφότου βρει ένα Χρυσό Εισιτήριο, επισκέπτεται το εργοστάσιο σοκολάτας του Γουίλι Γουόνκα μαζί με άλλα τέσσερα παιδιά. 

Τα γυρίσματα πραγματοποιήθηκαν στο Μόναχο από τον Αύγουστο μέχρι τον Νοέμβριο του 1970. Παρόλο που ο Νταλ πιστώθηκε ως ο σεναριογράφος της ταινίας, ο Ντέιβιντ Σέλτζερ προσλήφθηκε για να κάνει αλλαγές στο σενάριο. Παρά τις αντιρρήσεις του Νταλ, έγιναν αλλαγές στην ιστορία, και άλλες επιλογές του σκηνοθέτη οδήγησαν στο να απαρνιέται ο Νταλ την ταινία. 

*Ο Γουίλι Γουόνκα και το Εργοστάσιο Σοκολάτας* κυκλοφόρησε στις Ηνωμένες Πολιτείες Αμερικής στις 30 Ιουνίου του 1971, από την Paramount Pictures. Με κόστος παραγωγής $3 εκατομμυρίων, η ταινία εισέπραξε μόνο $4 εκατομμύρια, με αποτέλεσμα να μην είναι μεγάλη εισπρακτική επιτυχία, αλλά έλαβε θετικά σχόλια από τους κριτικούς. Έλαβε υποψηφιότητα για Όσκαρ Καλύτερης Πρωτότυπης Μουσικής στα Βραβεία Αμερικανικής Ακαδημίας Κινηματογράφου 1971 και ο Γουάιλντερ έλαβε υποψηφιότητα για Χρυσή Σφαίρα Καλύτερου Α' Ανδρικού Ρόλου σε Μουσική ή Κωμική Ταινία στις Χρυσές Σφαίρες του 1971.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1971
Κατηγορία:Ο Τσάρλι και το Εργοστάσιο Σοκολάτας
Κατηγορία:Ταινίες βασισμένες σε παιδικά βιβλία
Κατηγορία:Ταινίες γυρισμένες στο Μόναχο
Κατηγορία:Ταινίες τοποθετημένες στην Αγγλία
Κατηγορία:Ταινίες παραγωγής Paramount Pictures
Η Λίζα το 'σκασε

***Η Λίζα το 'σκασε*** είναι ασπρόμαυρη ελληνική αισθηματική κωμική ταινία του 1959 σε σκηνοθεσία του Σωκράτη Καψάσκη και σενάριο του Γιάννη Μαρή. Πρωταγωνιστούν οι Ξένια Καλογεροπούλου, Κώστας Κακκαβάς, Διονύσης Παπαγιαννόπουλος, Μαρίκα Κρεβατά και ο Κώστας Χατζηχρήστος. 

## Πλοκή
Η υπόθεση της ταινίας περιστρέφεται γύρω από την νεαρή Λίζα (Ξένια Καλογεροπούλου), την οποία ο πατέρα της θέλει να παντρέψει με έναν εύπορο γαμπρό από το Παρίσι. Καθώς μεταβαίνουν αεροδρόμιο της Αθήνας να υποδεχτούν τον υποψήφιο γαμπρό η Λίζα θα το σκάσει κάνοντας οτοστόπ για να γυρίσει στην πόλη κι έτσι θα γνωριστεί με τον όμορφο οδηγό του αυτοκινήτου, τον Γιώργο (Κώστα Κακκαβά). Ωστόσο στη συνέχεια θα το σκάσει και απ’ αυτόν και θα αρχίσει να αναζητά τον αδελφό της μητέρας της, τον Ιορδάνη (Κώστα Χατζηχρήστο), τον οποίο δεν έχει δει ποτέ της. Ανήσυχος ο πατέρας της Λίζας θα δημοσιεύσει μια φωτογραφία της στις εφημερίδες, υποσχόμενος αμοιβή εκατό χιλιάδων δραχμών σε όποιον τη βρει την κόρη του. Βλέποντας την φωτογραφία της στις εφημερίδες, η Λίζα ανήσυχη ότι ο καθένας μπορεί να την αναγνωρίσει, κρύβεται σε μια ομάδα τουριστών, την οποία, χωρίς εκείνη να το ξέρει, ξεναγεί ο θείος της, ο Ιορδάνης. Λίγο αργότερα την εντοπίζει ο Γιώργος, ο οποίος την αναζητούσε για να μάθει γιατί τον εγκατέλειψε ξαφνικά, την ξαναπαίρνει στο αυτοκίνητό του, και οι δύο νέοι περνούν μαζί το βράδυ. Τη μεθεπομένη μέρα, ο Ιορδάνης βρίσκει τη Λίζα η οποία στο μεταξύ έχει ερωτευτεί τον Γιώργο κι έτσι οι τρεις μαζί πηγαίνουν στον κύριο Παπαδέα (Διονύση Παπαγιαννόπουλο) και του φέρνουν τα ευχάριστα νέα.

## Διανομή

* Ξένια Καλογεροπούλου - Λίζα Παπαδέα**'
* [[Διονύσης Παπαγιαννόπουλος]] - Αντώνης Παπαδέας**'
* Κώστας Κακκαβάς - Γιώργος**'
* [[Κώστας Χατζηχρήστος]] - Ιορδάνης**'
* Μαρίκα Κρεβατά - κυρία Παπαδέα
* Μιχάλης Καλογιάννης - Κώστας
* Φραγκίσκος Μανέλλης - Μπάμπης
* Γιάννης Σπαρίδης - Τιμολέων Δεναξάς
* Νάντα Τζάκα - φίλη Γιώργου
* Τάκης Χριστοφορίδης - Θανάσης

## Προβολή
Η ταινία έκανε πρεμιέρα στις 26 Σεπτεμβρίου 1959 στις κινηματογραφικές αίθουσες Άστρον, Έλλη, Ριβόλι και Σελέκτ στην Αθήνα,ενώ αργότερα άρχισε να προβάλλεται και στους κινηματογράφους Αττικόν της Καβάλας και Παλλάς της Θεσσαλονίκης.

## Παραπομπές

## Εξωτερικοί σύνδεσμοι
* 
* 

Κατηγορία:Ταινίες του 1959
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ελληνικές αισθηματικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Σωκράτη Καψάσκη
Κατηγορία:Ταινίες σε σενάριο Γιάννη Μαρή
Κατηγορία:Ταινίες με μουσική σύνθεση Μάνου Χατζιδάκι
Φρέντι Χάιμορ

Ο **Άλφρεντ Τόμας Χάιμορ** (γεννημένος στις 14 Φεβρουαρίου του 1992) είναι Άγγλος ηθοποιός. Ξεκίνησε την καριέρα του όταν ήταν παιδί, έχοντας ρόλους στις ταινίες *[[Ψάχνοντας τη Χώρα του Ποτέ]]* (2004), *[[Ο Τσάρλι και το Εργοστάσιο Σοκολάτας (ταινία)|Ο Τσάρλι και το Εργοστάσιο Σοκολάτας]]* (2005), *Η Μελωδία της Καρδιάς* (2007) και *Τα Χρονικά του Σπάιντεργουικ* (2009). Από το 2017, πρωταγωνιστεί στην δραματική τηλεοπτική σειρά του ABC *Ο Καλός Γιατρός*.

## Παραπομπές


## Εξωτερικοί σύνδεσμοι
* 
* 

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
NGC 3506

Ο **[[Νέος Γενικός Κατάλογος|NGC]] 3506** είναι σπειροειδής γαλαξίας στον αστερισμό Λέοντα. Απέχει περίπου 300 εκατομμύρια έτη φωτός από τη Γη και η διάμετρός του εκτιμάται στα 115 χιλιάδες έτη φωτός. Έχει δύο κύριους βραχίονες, με υψηλή επιφανειακή φωτεινότητα. Ο ένας εξαυτών χωρίζεται σε τέσσερις μικρότερους βραχίονες. Επίσης είναι ένας απομωνομένος γαλαξίας.

## Υπερκαινοφανείς
Έχουν παρατηρηθεί τρεις υπερκαινοφανείς στον NGC 3506: ο **SN 2003L** (Τύπου Ic), ο **SN 2017dfq** (Τύπου Ia), και ο **SN 2021adgz** (Τύπου II).

## Φωτογραφίες

NGC 3506 Hubble WikiSky.jpg|Φωτογραφία από το Διαστημικό Τηλεσκόπιο Χαμπλ.
NGC3506 - SDSS DR14.jpg|Εικόνα από το SDSS.


## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Λέων (αστερισμός)
3506
33379
06120
+02-28-047
Συμμετοχή της Ελλάδας στους Θερινούς Παραολυμπιακούς Αγώνες 2024

**[[Ελλάδα|Η Ελλάδα]]** συμμετείχε στους **[[Θερινοί Παραολυμπιακοί Αγώνες 2024|Θερινούς Παραολυμπιακούς Αγώνες του 2024]]** στο Παρίσι της Γαλλίας από τις 28 Αυγούστου έως τις 8 Σεπτεμβρίου.

## Αθλήματα

Ακολουθεί η λίστα με τον αριθμό των διαγωνιζομένων στους Αγώνες.

## Αθλητές - Αθλήτριες
Οι αθλητές και αθλήτριες που απαρτίζουν την ελληνική αποστολή για τους **[[Θερινοί Παραολυμπιακοί Αγώνες 2024|Θερινούς Παραολυμπιακούς Αγώνες του 2024]]** είναι:

## Δείτε επίσης
* Συμμετοχή της Ελλάδας στους Θερινούς Ολυμπιακούς Αγώνες 2024

## Παραπομπές


Ελλαδα
Νίκειος Σχολή

Η **Νίκειος Σχολή** είναι κτήριο το οποίο βρίσκεται στο Νυμφαίο Φλώρινας. Χτίστηκε το 1928 μετά από δωρεά του Ιωάννη Ζαν Νίκου, με σχέδια που έφερε ο ίδιος από την Στοκχόλμη και λειτούργησε στο παρελθόν ως γυμνάσιο και αργότερα ως δημοτικό σχολείο . Πρόκειται για ένα τριώροφο πέτρινο κτίριο με πυργίσκο πάνω στο οποίο είναι τοποθετημένο ένα ρολόι.
Κατά τη διάρκεια του μεσοπολέμου στο Νυμφαίο φοιτούσαν 400 παιδιά, η οποία μέχρι το 1941 φιλοξένησε το ημιγυμνάσιο και έως το 1980 το δημοτικό σχολείο. Τη δεκαετία του '80 το Νυμφαίο ερήμωσε με αποτέλεσμα το κτήριο να εγκαταλειφθεί, όμως το 1986 μία ομάδα κατοίκων αποφάσισαν να ζωντανέψουν το χωριό συντηρώντας τα σπίτια του και τη Νίκειο Σχολή. Από το 1993 μέχρι και μετά αποτελεί το περιβαλλοντικό κέντρο, του «Αρκτούρου».

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Δυτική Μακεδονία
Κατηγορία:Δήμος Αμυνταίου
Κόσμας Ντάμιαν Άζαμ

[δεξιά|μικρογραφία|Εσωτερικό της [Άζαμκιρχε (Μόναχο)|Άζαμκιρχε στο Μόναχο]]
Ο **Κόσμας Ντάμιαν Άζαμ** (, 29 Σεπτεμβρίου 1686 &#x2013; 10 Μαΐου 1739) ήταν Γερμανός ζωγράφος και αρχιτέκτονας της περιόδου του ύστερου μπαρόκ. Γεννήθηκε στο Μπενεντικτμπόιερν και έζησε στη Ρώμη από το 1711 έως το 1713 για να σπουδάσει στην Ακαδημία του Αγίου Λουκά με τον Κάρλο Μαράττα. Το 1713, ο Άζαμ κέρδισε το πρώτο βραβείο της Ακαδημίας για το σχέδιό του *Θαύμα του Αγίου Πίου*. Στη Γερμανία, συνεργάστηκε με τον αδελφό του Έγκιντ Κβίριν, γλύπτη και γυψοποιό, στην κατασκευή και διακόσμηση εντελώς νέων εκκλησιών (όπως η Άζαμκιρχε στο Μόναχο) ή στον επανασχεδιασμό εκκλησιών σε ρυθμό μπαρόκ (εκκλησία της Μονής Βενεδικτίνων του Αγίου Έμεραμ στο Ρέγκενσμπουργκ). Τα κοινά τους έργα αποδίδονται συχνά στους «αδελφούς Άζαμ». Ο Κόσμας Ντάμιαν πέθανε στο Μόναχο.

## Σημαντικά έργα
[δεξιά|μικρογραφία|Παράθυρο πάνω από τον [Βωμός|βωμό στην Άζαμκιρχε]]
[δεξιά|μικρογραφία|Θρίαμβος του [Απόλλωνα στην οροφή του Schloss (κάστρο) στο Αλτεγκλοφσχάιμ κοντά στο Ρέγκενσμπουργκ (1730)]]
[δεξιά|μικρογραφία|Πίνακας οροφής που δείχνει τον θρίαμβο του [Βενέδικτος ο εκ Νουρσίας|Βενέδικτου του εκ Νουρσίας στο Αββαείο Βάινγκαρτεν]]
Οι αδελφοί Άζαμ, μεμονωμένα και από κοινού, ήταν ιδιαίτερα παραγωγικοί καλλιτέχνες. Συνήθως εργάζονταν για μοναστήρια Βενεδικτίνων, αν και περιστασιακά αναλάμβαναν κοσμικές παραγγελίες. Ο βωμός του Κόσμας Ντάμιαν που απεικονίζει το Όραμα του Αγίου Βενέδικτου στην εκκλησία της Μονής του Αγίου Γεωργίου και του Αγίου Μαρτίνου στο Βέλτενμπουργκ θεωρείται ότι είναι η πρώτη ρεαλιστική απεικόνιση ηλιακής έκλειψης στην ιστορία της δυτικής τέχνης.

## Παραπομπές


Κατηγορία:Γερμανοί αρχιτέκτονες
Κατηγορία:Γερμανοί ζωγράφοι
Ο Τσάρλι και το Εργοστάσιο Σοκολάτας (ταινία)

***Ο Τσάρλι και το Εργοστάσιο Σοκολάτας*** (πρωτότυπος τίτλος: ***Charlie and the Chocolate Factory***) είναι μουσική ταινία φαντασίας του 2005 σε σκηνοθεσία από τον Τιμ Μπάρτον και σενάριο από τον Τζον Όγκουστ, βασισμένο στο ομώνυμο βιβλίο του 1964 από τον Ρόαλντ Νταλ. Πρωταγωνιστούν οι Τζόνι Ντεπ και Φρέντι Χάιμορ ως Γουίλι Γουόνκα και Τσάρλι Μπάκετ, πλαισιωμένοι από τους Ντέιβιντ Κέλι, Έλενα Μπόναμ Κάρτερ, Νόα Τέιλορ, Μίσι Πάιλ, Τζέιμς Φοξ, Ντιπ Ρόι, και Κρίστοφερ Λι. Η ταινία ακολουθεί τον Τσάρλι, ο οποίος κερδίζει έναν διαγωνισμό μαζί με άλλα τέσσερα παιδιά και οδηγείται από τον Γουόνκα στο εργοστάσιο σοκολάτας του.

Η ανάπτυξη μιας δεύτερης κινηματογραφικής προσαρμογής του βιβλίου μετά από το *[[Ο Γουίλι Γουόνκα και το Εργαστάσιο Σοκολάτας]]* (1971) ξεκίνησε το 1991, με την Warner Bros. να παίρνει τα δικαιώματα. Πριν από την συμμετοχή του Μπάρτον, σκηνοθέτες όπως οι Γκάρι Ρος, Ρομπ Μίνκοφ, Μάρτιν Σκορσέζε και Τομ Σάντιακ είχαν συμμετάσχει στην ταινία πριν αποχωρήσουν, ενώ οι Μπιλ Μάρεϊ, Νίκολας Κέιτζ, Τζιμ Κάρεϊ, Μάικλ Κίτον, Μπραντ Πιτ, Γουίλ Σμιθ, Άνταμ Σάντλερ και πολλοί άλλοι ήταν υποψήφιοι να υποδυθούν τον Γουόνκα. Ο Μπάρτον αμέσως προσέλαβε τους συχνούς του συνεργάτες Ντεπ και Ντάνι Έλφμαν.

Τα γυρίσματα πραγματοποιήθηκαν από τον Ιούνιο μέχρι τον Δεκέμβριο του 2004 στα Pinewood Studios στο Ηνωμένο Βασίλειο. Ο Μπάρτον χρησιμοποίησε κυρίως πρακτικά εφέ αντί για εικόνες που έχουν παραχθεί από υπολογιστή, για τα οποία ισχυρίστηκε πως άντλησε έμπνευση από το βιβλίο. Ο Μπάρτον γύρισε την ταινία ταυτόχρονα με την stop-motion ταινία κινουμένων σχεδίων *[[Η Νεκρή Νύφη]]* (2005). Αρχικά σχέδια για να προωθηθεί η ταινία με μια θεατρική παράσταση του Μπρόντγουεϊ δεν πραγματοποιήθηκαν.

*Ο Τσάρλι και το Εργοστάσιο Σοκολάτας* έκανε πρεμιέρα στις 10 Ιουλίου του 2005 και κυκλοφόρησε στις Ηνωμένες Πολιτείες Αμερικής στις 15 Ιουλίου. Έλαβε θετικά σχόλια από τους κριτικούς και ήταν εισπρακτική επιτυχία, εισπράττοντας $475 εκατομμύρια παγκοσμίως έχοντας στοιχήσει $150 εκατομμύρια, με αποτέλεσμα να γίνει η όγδοη ταινία του 2005 με τις μεγαλύτερες εισπράξεις και η δεύτερη ταινία του Μπάρτον με τις μεγαλύτερες εισπράξεις. Έλαβε υποψηφιότητα για Όσκαρ Καλύτερου Σχεδιασμού Κοστουμιών στα Βραβεία Αμερικανικής Ακαδημίας Κινηματογράφου 2005.

## Παραπομπές


## Εξωτερικοί σύνδεσμοι
* 
* 
* 

Κατηγορία:Ταινίες του 2005
Κατηγορία:Ο Τσάρλι και το Εργοστάσιο Σοκολάτας
Κατηγορία:Ταινίες σε σκηνοθεσία Τιμ Μπάρτον
Κατηγορία:Ταινίες με μουσική σύνθεση Ντάνι Έλφμαν
Κατηγορία:Ταινίες γυρισμένες στα Pinewood Studios
Κατηγορία:Ταινίες γυρισμένες στη Γερμανία
Κατηγορία:Ταινίες παραγωγής Plan B Entertainment
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες της δεκαετίας 2000
Τριάδι

Το **Τριάδι** είναι κωμόπολη του Δήμου Θέρμης στην Περιφερειακή Ενότητα Θεσσαλονίκης. 

Δημιουργήθηκε το 1926 με πρώτους κατοίκους 75 προσφυγικές οικογένειες προερχόμενες από την Ανατολική Θράκη, τον Πόντο και τη Μικρά Ασία.

Το όνομα Τριάδι πιθανότατα έλκει την προέλευση του από τη συνοικία του Τριαδίου Κραν – Μαγαλέ της Θράκης από όπου κατάγονταν μερικοί από τους πρώτους κατοίκους.

Οι πρώτες ασχολίες των κατοίκων ήσαν κυρίως γεωργία (καλλιέργεια σιτηρών και αμπελιών) και κτηνοτροφία. Με εμπόριο και ελεύθερα επαγγέλματα ασχολούνταν ελάχιστοι κάτοικοι. Τα πρώτα χρόνια οι κάτοικοι του Τριαδίου δεν έχουν εκκλησία και σχολείο. Αργότερα αποκτούν δικό τους σχολείο και εκκλησία. Με την πάροδο του χρόνου νέοι κάτοικοι έρχονται στο Τριάδι, κτίζουν δικά τους σπίτια και ο πληθυσμός του Τριαδίου συνεχίζει να αυξάνεται.

Σήμερα η κωμόπολη διαθέτει εκκλησία, σχολείο, ATM και σούπερ μάρκετ ενώ διαθέτει τακτική συγκοινωνιακή κάλυψη με την γραμμή 67 ΙΚΕΑ - Τριάδι του ΟΑΣΘ.

## Πηγές

* http://bbs.keyhole.com/ubb/showthreaded.php?  Αριθμός=948554 

## Παραπομπές


Κατηγορία:Δήμος Θέρμης
Κατηγορία:Κωμοπόλεις της περιφερειακής ενότητας Θεσσαλονίκης
Έγκιντ Κβίριν Άζαμ

[δεξιά|μικρογραφία|Η [Άζαμκιρχε (Μόναχο)|Άζαμκιρχε στο Μόναχο]]
δεξιά|μικρογραφία|Εσωτερικό της Άζαμκιρχε
[δεξιά|μικρογραφία|Παράθυρο πάνω από τον [Βωμός|υψηλό βωμό στην Άζαμκιρχε]]
Ο **Έγκιντ Κβίριν Άζαμ** (, 1 Σεπτεμβρίου 1692 – 29 Απριλίου 1750) ήταν Γερμανός ασβεστοποιός, γλύπτης, αρχιτέκτονας και ζωγράφος. Δραστηριοποιήθηκε κατά την περίοδο του ύστερου μπαρόκ και του ροκοκό.

Γεννημένος στο Τέγκερνζεε της Βαυαρίας, ο Άζαμ εργάστηκε κυρίως μαζί με τον αδελφό του, τον αρχιτέκτονα και ζωγράφο Κόσμας Ντάμιαν Άζαμ. Εξαιτίας αυτού, το κοινό τους έργο αποδίδεται συχνά στους αδελφούς Άζαμ. Ο Άζαμ πέθανε στο Μάνχαϊμ της Βάδης-Βυρτεμβέργης.

## Βιογραφία
Ο Έγκιντ Κβίριν Άζαμ γεννήθηκε την 1η Σεπτεμβρίου 1692 στο Τέγκερνζεε της Βαυαρίας και βαφτίστηκε την ίδια ημέρα. Ο πατέρας του ήταν ο Χανς Γκέοργκ Άζαμ (1649–1741) και η μητέρα του η Μαρία Τερέζια Άζαμ. Μεταξύ των οκτώ αδελφών του ήταν ο Κόσμας Ντάμιαν Άζαμ και η Μαρία Ζαλόμε Άζαμ. Οι αδελφοί Άζαμ, ξεχωριστά και από κοινού, ήταν ιδιαίτερα παραγωγικοί καλλιτέχνες.

## Παραπομπές


Κατηγορία:Γερμανοί γλύπτες
Κατηγορία:Γερμανοί ζωγράφοι
NGC 4313

Ο **[[Νέος Γενικός Κατάλογος|NGC]] 4313** είναι σπειροειδής γαλαξίας ο οποίος απέχει περίπου 50 εκατομμύρια έτη φωτός από τη Γη και βρίσκεται στον αστερισμό Παρθένο. Τον ανακάλυψε ο αστρονόμος Ουίλιαμ Χέρσελ (William Herschel) στις 15 Μαρτίου 1784. Ανήκει στο Σμήνος γαλαξιών της Παρθένου, είναι γαλαξίας LINER καθώς και γαλαξίας Σίφερτ. Στο παρελθόν έχει υποστεί απογύμνωση μέσω πίεσης εμβολής.

## Μελανή οπή
Στον NGC 4313 έχει ανακαλυφθεί μελανή οπή με μάζα αντίστοιχη με 200.000 ηλιακές.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Γαλαξίες LINER
Κατηγορία:Γαλαξίες Σίφερτ
Κατηγορία:Παρθένος (αστερισμός)
4313
40105
07445
Κατηγορία:Σμήνος της Παρθένου
+02-32-016
NGC 4305

Ο **[[Νέος Γενικός Κατάλογος|NGC]] 4305** είναι νάνος σπειροειδής γαλαξίας ο οποίος απέχει περίπου 100 εκατομμύρια έτη φωτός και βρίσκεται στον αστερισμό Παρθένο. Τον ανακάλυψε ο αστρονόμος Τζων Χέρσελ (John Herschel) στις 2 Μαΐου 1829 και θεωρείται πως ανήκει στο Σμήνος γαλαξιών της Παρθένου, παρόλο που η υψηλή ακτινική του ταχύτητα υποδηλώνει ότι στην πραγματικότητα βρίσκεται στο υπόβαθρο του Σμήνους. 

Παραπλήσιος συνοδός του είναι ο γαλαξίας NGC 4306. Οι βραχίονες του NGC 4305 είναι σαφώς ορισμένοι και καταλήγουν αρκετά έξω από το κεντρικό εξόγκωμά του, με τη δομή αυτή να οφείλεται πιθανότατα σε βαρυτική αλληλεπίδραση με τον NGC 4306. Ενδεχόμενη αλληλεπίδραση ανάμεσα στους δύο γαλαξίες θα εξηγούσε επίσης το έλλειμα σε αέριο υδρογόνο (HI) που παρατηρείται.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Νάνοι γαλαξίες
Κατηγορία:Σπειροειδείς γαλαξίες
Κατηγορία:Αλληλεπιδρώντες γαλαξίες
Κατηγορία:Παρθένος (αστερισμός)
4305
40030
07432
+02-32-013
Τζον Έκερτ

Ο **Τζων Πρέσπερ Έκερτ** (John Presper Eckert Jr., 9 Απριλίου 1919 – 3 Ιουνίου 1995) ήταν Αμερικανός μηχανικός και συνεφευρέτης του πρώτου ηλεκτρονικού υπολογιστή που λειτούργησε με επιτυχία και αποτελεί το πρότυπο για πολλούς σύγχρονους υπολογιστές.

## Σπουδές
Ο Eckert γεννήθηκε στη Φιλαδέλφεια και φοίτησε στο Πανεπιστήμιο της Πενσυλβάνια. Αποφοίτησε με μεταπτυχιακό το 1943 ως ηλεκτρολόγος μηχανικός. Όντας εξαιρετικός μαθητής, έλαβε θέση διδασκαλίας στη σχολή ηλεκτρολόγων μηχανικών του πανεπιστημίου αμέσως μετά την αποφοίτησή του.

## Κατασκευή ENIAC
Στη διάρκεια του Β' παγκοσμίου πολέμου, ο 24 χρόνος τότε Έκερτ μαζί με τον Τζων Μόxλι, καθηγητή ηλεκτρολογίας, έκαναν μερικές πολύτιμες βελτιώσεις στον εξοπλισμό των υπολογιστών. Συνειδητοποιώντας ωστόσο ότι χρειαζόταν μια νέα προσέγγιση για μεγάλα υπολογιστικά προβλήματα, οι δυο εφευρέτες πέτυχαν την υπογραφή συμβολαίου με την κυβέρνηση. Το 1946 είχαν έτοιμη την μηχανή του που ονόμασαν ENIAC (Electronic Numerical Integrator and Computer). Στην πρώτη του μορφή ο ENIAC περιείχε όλα τα κυκλώματα ενός σύγχρονου ψηφιακού υπολογιστή και χρησιμοποιήθηκε από τον αμερικανικό στρατό για στρατιωτικούς υπολογισμούς.

## Μετέπειτα πορεία
Το 1948 οι Έκερτ και Μώτλυ ίδρυσαν εταιρία κατασκευής υπολογιστών. Ένα χρόνο αργότερα παρουσίασαν τον BINAC (Binary Automatic Computer), που αποθήκευε πληροφορίες σε μαγνητικές ταινίες περισσότερο παρά σε διάτρητες κάρτες. Το τρίτο μοντέλο των συνέταιρων ήταν ο Univac I (Universal Automatic Computer I) που είχε σχεδιαστεί για την επεξεργασία στοιχείων επιχειρήσεων. Ο Univac Ι βρήκε πολλές εφαρμογές στο εμπόριο και μπορεί να πει κανείς ότι υπήρξε ο πρώτος εμπορικά επιτυχημένος υπολογιστής. Μεταξύ των ετών 1948 και 1966  ο Έκερτ πήρε 85 διπλώματα ευρεσιτεχνίας κυρίως για ηλεκτρονικές εφευρέσεις.

ο Έκερτ, όταν η εταιρία του με τον Μώτλυ αγοράστηκε από την εταιρία Ρέμινγτκον Ραντ (Remington Rand) το 1950, παράμεινε σε διοικητικές θέσεις, ακόμη και όταν στη συνέχεια η τελευταία συγχωνεύθηκε με τη Σπέρυ Ραντ Κορπορέισον (Sperry Rand Corporation) το 1955.

Το 2002, εισήχθη, μετά θάνατον, στο National Inventors Hall of Fame.

## Παραπομπές


## Εξωτερικοί σύνδεσμοι
*
ΜΚΣ Πολκοβίτσε

Η **Μιέισκι Κλουμπ Σπορτόβι Πολκοβίτσε** (πολωνικά: Miejski Klub Sportowy Polkowice) είναι πολωνικός αθλητικός σύλλογος, με έδρα το Πολκοβίτσε. Ο σύλλογος έχει ομάδα καλαθοσφαίρισης γυναικών, καθώς και τμήματα καλαθοσφαίρισης και ποδηλασίας κορασίδων. Ο σύλλογος έχει κερδίσει το Πρωτάθλημα Πολωνίας καλαθοσφαίρισης γυναικών πέντε φορές. Η ομάδα έχει παίξει πολλές φορές σε ευρωπαϊκές διοργανώσεις.

## Διακρίσεις

; Εγχώριες

* **Πρωτάθλημα Πολωνίας:**
** **1η θέση (4):** 2013, 2018, 2019, 2022, 2024
** **2η θέση (5):** 2011, 2012, 2014, 2021, 2023
** **3η θέση (4)**: 2005, 2007, 2015, 2017
* **Κύπελλο Πολωνίας:**
** ** 1η θέση (6):** 2004, 2013, 2019, 2022, 2023, 2024
** ** 2η θέση (4):** 2010, 2014, 2020, 2021
* **Σούπερ Καπ Πολωνίας:**
** ** 1η θέση (2):** 2021, 2022,

## Αξιοσημείωτες παίκτριες

*  Ευανθία Μάλτση (2011–2012)
*  Άρτεμις Σπανού (2017–2018, 2019–2020)
*  Στέλλα Καλτσίδου (2018–2019)
*  Λινέτα Κάιζερ (2018–2019)
*  Στέφανι Μαβούνγκα (2021–2024)
*  Λιλιάνα Μπανάσακ (2022-)
*  Μπρίτνεϊ Σάικς (2023-)

## Παραπομπές


## Εξωτερικοί σύνδεσμοι
* Επίσημος ιστότοπος του συλλόγου (πολωνικά)

Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1983
Κατηγορία:Σύλλογοι καλαθοσφαίρισης γυναικών
Γουόνκα (ταινία)

Το ***Γουόνκα*** (πρωτότυπος τίτλος: ***Wonka***) είναι μουσική ταινία φαντασίας του 2023 σε σκηνοθεσία από τον Πολ Κινγκ, ο οποίος έγραψε το σενάριο με τον Σάιμον Φάρναμπαϊ. Δείχνει την ιστορία προέλευσης του Γουίλι Γουόνκα, έναν χαρακτήρα από το μυθιστόρημα του 1964 *[[Ο Τσάρλι και το Εργοστάσιο Σοκολάτας]]* από τον Ρόαλντ Νταλ. Είναι η τρίτη ταινία που βασίζεται στο βιβλίο μετά από τα *[[Ο Γουίλι Γουόνκα και το Εργοστάσιο Σοκολάτας]]* (1971) και *[[Ο Τσάρλι και το Εργοστάσιο Σοκολάτας (ταινία)|Ο Τσάρλι και το Εργοστάσιο Σοκολάτας]]* (2005). Πρωταγωνιστεί ο Τιμοτέ Σαλαμέ ως ο ομώνυμος χαρακτήρας, πλαισιωμένος από τους Καλάχ Λέιν, Κίγκαν-Μάικλ Κι, Πάτερσον Τζόζεφ, Ματ Λούκας, Μάθιου Μπέιντον, Σάλι Χόκινς, Ρόουαν Άτκινσον, Τζιμ Κάρτερ, Νατάσα Ρόθγουελ, Τομ Ντέιβις, Ολίβια Κόλμαν και Χιου Γκραντ.

Η ανάπτυξη ξεκίνησε αφότου η Warner Bros. Pictures (που προηγουμένως κυκλοφόρησε την ταινία του 2005) απέκτησε τα δικαιώματα του χαρακτήρα τον Οκτώβριο του 2016 και αποκάλυψε πως η ταινία θα ήταν η ιστορία προέλευσης του Γουόνκα. Τον Μάιο του 2021, ο Σαλαμέ επιβεβαιώθηκε ως ο ηθοποιός του Γουόνκα και το υπόλοιπο καστ ανακοινώθηκε τον Σεπτέμβριο της ίδιας χρονιάς. Τα γυρίσματα ξεκίνησαν τον Σεπτέμβριο στο Ηνωμένο Βασίλειο.

Το *Γουόνκα* έκανε πρεμιέρα στο Λονδίνο στις 28 Νοεμβρίου του 2023 και κυκλοφόρησε στο Ηνωμένο Βασίλειο στις 8 Δεκεμβρίου και στις Ηνωμένες Πολιτείες Αμερικής στις 15 Δεκεμβρίου, από την Warner Bros. Pictures. Έλαβε θετικά σχόλια από τους κριτικούς και έλαβε υποψηφιότητα για διάφορα βραβεία, περιλαμβάνοντας Χρυσή Σφαίρα Καλύτερου Α' Ανδρικού Ρόλου σε Μουσική ή Κωμική Ταινία για τον Σαλαμέ.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες βασισμένες σε παιδικά βιβλία
Κατηγορία:Ταινίες γυρισμένες στο Λονδίνο
Κατηγορία:Ταινίες παραγωγής Warner Bros.
Κατηγορία:Ταινίες πρίκουελ
Κατηγορία:Ταινίες IMAX
Κατηγορία:Ταινίες 4DX
Κατηγορία:Αμερικανικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020
Κατηγορία:Ταινίες γυρισμένες στα Warner Bros. Studios Leavesden
Κατηγορία:Αγγλόφωνες ταινίες